Ралф Ротман
Оранжев калцит

Превод от немски: Венцеслав Константинов, —

chitanka.info

Дай ми глас и стихове,

блясъка от светлината,

живееща в камъка.

Светло щастие от Мексико,

словото на друг език.

Добре употребено,

то казва всичко или нищо.

Открих го в сянката на катедрала,

отдавна разрушена.

Добре премълчано,

то ще отмахне булото

и ще озари лицето ти,

цвят на очите преди всички времена.

Навсякъде и с всяка стъпка

започва Мексико.

2000

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.